Document ID: 32014R0888

IZVEDBENA UREDBA KOMISIJE (EU) št. 888/2014
z dne 14. avgusta 2014
o prepovedi vnosa osebkov nekaterih prostoživečih živalskih in rastlinskih vrst v Unijo
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 338/97 z dne 9. decembra 1996 o varstvu prosto živečih živalskih in rastlinskih vrst z zakonsko ureditvijo trgovine z njimi (1) ter zlasti člena 4(6) Uredbe,
ob upoštevanju naslednjega:
(1)
Člen 4(6) Uredbe (ES) št. 338/97 določa, da lahko Komisija določi omejitve za vnos osebkov nekaterih vrst v Unijo v skladu s pogoji, določenimi v točkah (a) do (d) navedenega člena. Poleg tega so bili izvedbeni ukrepi za takšne omejitve določeni v členu 71 Uredbe Komisije (ES) št. 865/2006 (2).
(2)
Seznam vrst, katerih vnos v Unijo je prepovedan, je bil nazadnje določen junija 2013 z Izvedbeno uredbo Komisije (EU) št. 578/2013 (3).
(3)
Hrvaška je k Uniji pristopila 1. julija 2013. Zato bi bilo treba vsa sklicevanja na navedeno državo članico črtati s seznama vrst, katerih vnos v Unijo je prepovedan.
(4)
Na podlagi najnovejših podatkov je Skupina za strokovno presojo sklenila, da bo stanje ohranjenosti nekaterih dodatnih vrst iz prilog A in B k Uredbi (ES) št. 338/97 resno ogroženo, če se njihov vnos v Unijo iz nekaterih držav izvora ne prepove. Zato bi bilo treba prepovedati vnos osebkov naslednjih novih vrst v Unijo:
-
Loxodonta africana ( lovske trofeje) iz Kameruna,
-
Manis tricuspis iz Gvineje,
-
Balearica pavonina iz Južnega Sudana,
-
Balearica regulorum iz Ruande in Tanzanije,
-
Calumma tarzan z Madagaskarja,
-
Trioceros perreti in Trioceros serratus iz Kameruna,
-
Cordylus rhodesianus iz Mozambika,
-
Uroplatus sameiti z Madagaskarja,
-
Candoia carinata iz Indonezije,
-
Python bivittatus s Kitajske,
-
Kinixys erosa iz Demokratične republike Konga,
-
Pandinus imperator iz Benina (prostoživeči osebki) in Toga (prostoživeči in gojeni osebki).
(5)
Skupina za strokovno presojo je na podlagi najnovejših razpoložljivih podatkov sklenila tudi, da prepoved vnosa osebkov naslednjih vrst v Unijo ni več potrebna:
-
Gopherus agassizii iz Mehike,
-
Stigmochelys pardalis iz Mozambika (gojeni osebki) in Zambije (gojeni osebki in osebki s kodo F),
-
Ornithoptera urvillianus (prostoživeči in gojeni osebki) s Salomonovih otokov,
-
Nardostachys grandiflora iz Nepala.
(6)
Posvetovanja so bila opravljena z vsemi državami izvora tistih vrst, ki jih zadevajo nove omejitve za vnos v Unijo.
(7)
Na 16. konferenci pogodbenic Konvencije o mednarodni trgovini z ogroženimi prostoživečimi živalskimi in rastlinskimi vrstami (CITES) so bila sprejeta nova nomenklaturna poimenovanja za živali (ločitev vrst in preimenovanje rodu), ki bi morala biti ustrezno upoštevana v zakonodaji Unije. Poleg tega bi bilo treba črtati vrsto Euphyllia picteti, saj ta vrsta ni priznana v standardnih nomenklaturnih oznakah, dogovorjenih na navedeni konferenci (CoP 16).
(8)
Zato bi bilo treba posodobiti seznam vrst, katerih vnos v Unijo je prepovedan, in zaradi jasnosti nadomestiti Izvedbeno uredbo (EU) št. 578/2013.
(9)
Posvetovanje s Skupino za strokovno presojo, ustanovljeno v skladu s členom 17 Uredbe št. 338/97, je bilo opravljeno.
(10)
Ukrepi iz te uredbe so v skladu z mnenjem Odbora za trgovino s prostoživečimi živalskimi in rastlinskimi vrstami, ustanovljenim v skladu s členom 18 Uredbe (ES) št. 338/97 -
SPREJELA NASLEDNJO UREDBO:
Člen 1
Vnos osebkov prostoživečih živalskih in rastlinskih vrst, določenih v Prilogi k tej uredbi iz držav izvora, navedenih v Prilogi, v Unijo se prepove.
Člen 2
Izvedbena Uredba (EU) št. 578/2013 se razveljavi.
Sklicevanja na razveljavljeno izvedbeno uredbo se razumejo kot sklicevanja na to uredbo.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. avgusta 2014

Labels: 3
5
20